ශ්‍රී ලාංකික වැඩ කරන පන්තියේ අරක්ෂාව සහ සුබ සාධනය සඳහා වු අංග සම්පූර්ණ සාමාජ ආරක්ෂණ වැඩ පිළිවෙළක් සකස් කිරීමට කම්කරු හා කම්කරු සබඳතා අමාත්‍යාංශය මූලික පියවර ගෙන ඇතැයි එම අමාත්‍යාංශයේ ලේකම් උපාලි විජේවීර මහතා ප්‍රකාශ කළේය.එම අමාත්‍යාංශයේ ඊයේ(30) පැවැති මාධ්‍ය හමුවක දී අදහස් දැක්වු විජේවීර මහතා මෙය ‍ජාත්‍යන්තර කම්කරු සංවිධානය සමඟ එක්ව සකස් කිරීමට නියමිත අතර ඊට හාම්පුතුන්ගේ හා වෘත්තීය සමිති නායකයගේ අදහස් ද ලබාගන්නා බව පැවැසීය‍.මේවන විට ඉදිකිරීම් ක්ෂේත්‍රයේ දැවැන්ත කාර්ය භාර්යක් සිදුවෙන නිසා ඒවයේ සේවය යෙදී සිටි කම්කරු ජනතාවගේ වෘත්තිය හා සෞඛ්‍ය සුරක්ෂිතතාව ඇති කිරීමේ අවශ්‍යතාව මතුවි තිබෙන බැවින් ඇමති ගාමිණි ලොකුගේ මහතාගේ උපදෙස් අනුව ඒ සම්බන්ධ පනතක් පාර්ලිමේන්තුවේ අනුමැතියට ඉදිරිපත් කරන බව අනාවරණය කළේය.එමෙන්ම මෙරට වත්මන් ශ්‍රම බළකාය විශාලතම ජන කාණ්ඩය බැවින් එය වයස් ගතවීමේ දී රැක බලාගැනීම අප කාගේත් වගකිමක්ය.